દિલ પર પડતી અસરો છે મોહબ્બત, ઇન્તેઝાર અને ઇમામને તસ્લીમ થવું. દીલ અને શરીરનો લાઝેમો (જરૂરિયાત) છે તકવા, વરઅ અને ઇમામ (અ.સ.)નો ઝુહુર જલ્દી થાય તે માટેની દોઆ. ઇમામ (અ.સ.)ની વિલાયતનું નુર એ એવી બાબત નથી કે જે માત્ર દાવો કરવાથી કે વ્યક્તિગત રીતે ધારી લેવાથી હાંસિલ થઇ જાય. બલ્કે આ નૂરે વિલાયત મઅરેફત વડે અને મઅરેફતની તમામ અસરો અને જરૂરિયાતો વડે આવે છે તથા આજ નૂરે વિલાયત સૌથી પ્રાથમિક બાબત હતી જે મખ્લુકનું ઇમ્તેહાનનું માધ્યમ હતું. ચાહે પછી તેઓ અંબિયા હોય કે ફરિશ્તાઓ અને જે કોઇ આ ઇમ્તેહાનમાં કામ્યાબ થાય છે તેને ઉંચા દરજ્જા પ્રાપ્ત થાય છે.